יהודית בק

יהודית בק (בהונגרית: Beck Judit; בודפשט, 16 באוגוסט 1909<ref></ref> – בודפשט, 20 באפריל 1995) הייתה ציירת יהודייה-הונגרייה, גרפיקאית, קרמיקאית, מעצבת טקסטיל ובובות. בתו של פסל פילפ אדן בק, המאהבת של המשורר מיקלוש רדנוטי, אשתו של היסטוריון המוזיקה ג'רג' גומבושי ואחרי גירושיהם אשתו של השחקן המפורסם טמאש מאיור.

== ביוגרפיה ==
יהודית בק נולדה במשפחה יהודית כבתם של הפסל המפורסם פילפ אדן בק שניספה בשואה (1873–1945) ושל לאורה ברדוש (במקור בורנשטיין) (1885–1966).<ref></ref> סבה וסבתה מצד אמה היו קארוי ברדוש (בורנשטיין) (1857–1915),<ref></ref> יזם טכני, ווילמה ברכפלד (1862–1935).<ref></ref> היא הייתה תלמידתו של אישטוואן צ'וק באוניברסיטה ההונגרית לאמנויות יפות. ב-1933 השתלמה בברלין ובפריז.<ref name="Ferencz">Ferencz Győző: Jegyzetek. In: Radnóti Miklósné Gyarmati Fanni: Napló 1935-1946. II. 1941-1946. Jaffa Kiadó, Budapest, 2014. 523-524.</ref> ב-31 בינואר 1934 נישאה להיסטוריון המוזיקה ג'רג' גומבושי בבודפשט, איתו התגוררה עד 1943 ואז התגרשו.<ref></ref> מהמחצית השנייה של שנות ה-30 עבדה לעיתים קרובות במושבת האמנים של סנטאנדרה. בשנים 1938–1939 עבדה כרסטורטור בפריז ובלונדון. במהלך מלחמת העולם השנייה היא באה בקשר עם התנועה הקומוניסטית.

עבודתה מאופיינת בנופים, דיוקנאות של שחקנים וציורי זכוכית העשויים בסגנון פוסט-אימפרסיוניסטי.

בק הייתה כאמור אהובתו והמוזה של מיקלוש רדנוטי מאביב 1941 ועד שהמשורר נלקח לשירות העבודה (עבודות כפייה לגברים יהודים עבור הצבא ההונגרי) וניספה שם.<ref>"Terajtad kívül minden csak játék" : Radnóti Miklós és Gyarmati Fanni, In: Nyáry Krisztián: Így szerettek ők, Corvina, 2012. 9-12.</ref>

המשורר כתב עבורה את שלושת השירים:
* Harmadik Eclogue (האקלוג השלישי - אקלוג הוא שיר בסגנון קלאסי בנושא פסטורלי. שירים בז'אנר נקראים לפעמים גם בוקולים)
* Két karodban (בשתי זרועותייך)
* Zápor (מטר).<ref></ref> <ref></ref>

החל משנות ה-50, היא יצרה את דיוקנאות השחקנים המפורסמים שלה, שבהם השחקן מופיע במהלך חזרה על במה, בבימוי או בהופעה (למשל בעלה השני לעתיד טמאש מאיור בתור ריצ'רד השלישי, 1951; אימרה שינקוביץ' במקבת 1965). היא זו שציירה תמונות פרחים על פרספקס וזכוכית בפעם הראשונה בהונגריה, והשתמשה בטכניקה הגרפית של הטבעת נייר. כלי הקרמיקה שלה מציגים דמויות מסוגננות של בעלי חיים ושל בני אדם. בשנים היצירתיות האחרונות לחייה, בהשפעת מסעה ליוון וליוגוסלביה יצרה ספרי נופים, מסעות ורישום.

== תערוכות האוסף שלה ==
* הסלון הלאומי (בודפשט, 1942)
* אולם פנייש אדולף (בודפשט, 1953)
* גלריה אישטוואן צ'וק (בודפשט, 1966)
* גלריית סנטאנדרה (1976)

== ראו גם ==
* [http://www.irodalmijelen.hu/2015-jul-10-0830/radnoti-miklos-ismeretlen-szerelmes-levele-beck-judithoz מכתב האהבה הלא ידוע של מיקלוש רדנוטי ליהודית בק]
* [http://hvg.hu/kultura/20150705_Ujabb_titok_tarult_fel_Radnoti_eletebol סוד נוסף מחייו של רדנוטי נחשף,] ראיון עם יהודית בק ששודר 26 שנים לאחר מותו.

== לקריאה נוספת ==
* [http://www.matud.iif.hu/2009/09nov/13.htm#43 רדנוטי השמיימי.] [http://www.matud.iif.hu/2009/09nov/13.htm#43 ראיון של גאבור טולנאי עם שאנדור סלאי.] [http://www.matud.iif.hu/2009/09nov/13.htm#43 הוצאת: Tamás Csapody.] [http://www.matud.iif.hu/2009/09nov/13.htm#43 מדע הונגרי, נובמבר 2009, 13-43.]
* Magyar nagylexikon III. (הלקסיקון ההונגרי הגדול).
* פרנץ ג'ייזה: הערות. בתוך: יומנים 1935–1946. 1941-1946. הוצאת יפו, בודפשט, 2014. עמודים 523–524.
* [https://web.archive.org/web/20150707055155/http://nori.gov.hu/nemzeti-sirkert/budapest/farkasreti-temeto/beck-judit-g-gombosi-gyorgyne-major-tamasne/1645 דף נתוני המצבה של יהודית בק באתר בית העלמין הלאומי]

== קישורים חיצוניים ==
* [https://www.youtube.com/watch?v=oxkT1o80TOc ראיון עם יהודית בק שפורסם ב-YouTube לגבי קשריה עם המשורר מיקלוש רדנוטי]
* [https://www.kieselbach.hu/artist/beck_-judit-_major-tamasne_-gombosi-gyorgyne__7524 יהודית בק בקיזלבך]
* [https://www.es.hu/cikk/2018-05-04/gomori-gyorgy/a-beck-judit-kapcsolathoz.html מאמר של ג'רג גמרי לגבי קשריה של יהודית בק] בכתב העת "חיים וספרות".
* [https://intezet.nori.gov.hu/nemzeti-sirkert/budapest/farkasreti-temeto/beck-judit-g-gombosi-gyorgyne-major-tamasne/ ביוגרפיה באתר המוסד למורשת לאומית]: יהודית בק

== הערות שוליים ==

קטגוריה:יהודיות הונגריות
קטגוריה:ציירים יהודים הונגרים
קטגוריה:ציירות יהודיות
קטגוריה:ציירים הונגרים
קטגוריה:גרפיקאים ומאיירים יהודים הונגרים
קטגוריה:בוגרי האוניברסיטה ההונגרית לאמנויות יפות
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה
קטגוריה:ילידות 1909
קטגוריה:נפטרות ב-1995